**TURISTIČKI DOGAĐAJ/FESTIVAL GODINE - UPUTE ZA IZRADU PREZENTACIJE**

***Prezentaciju je potrebno izraditi u digitalnom obliku (Power Point, Prezi i sl.) koji, osim pisanog teksta, treba sadržavati i fotografije, kraći video/audio materijal, aktivne linkove, animacije i sl.***

***Prezentacijom je potrebno obuhvatiti sve bitne informacije, a poseban naglasak treba biti na novim dostignućima u 2025., odnosno, na postignutim iskoracima. Prezentacija mora slijediti redoslijed iz uputa i imati maksimalno 15 slajdova, uključujući i naslovni slajd.***

***Prezentaciju je potrebno izraditi prema niže navedenim elementima:***

**Opće informacije o događaju/festivalu**

* razdoblje održavanja događaja u godini (razdoblje kada se događaj održava – točan datum ili sezonski okvir)
* tradicija održavanja (koliko dugo se prijavljeni događaj organizira, godina prvog održavanja)
* organizacijska struktura (broj zaposlenih vezano uz sam događaj uključujući vlasnika i ostale zaposlenike na određeno/neodređeno, sezonski, studentski ugovori, itd.)
* ulaznice (informacije o naplati ulaznica (slobodan ulaz/naplaćivanje ulaza), cijene i kategorije ulaznica)
* mogućnosti kupnje ulaznica (načini prodaje ulaznica: online, fizička prodajna mjesta, kupnja na dan događanja)
* pristupačnost za osobe s invaliditetom (infrastrukturni i organizacijski aspekti pristupačnosti)

**Kratak opis događaja/festivala**

* osnovne informacije o predloženom događaju/festivalu (povijesni razvoj, koncept, svrha i razvoj događaja kroz godine, jedinstvenost i specifičnost događanja)
* aktivnosti programa (opis glavnih programskih sadržaja: koncerti, radionice, izložbe, edukativne aktivnosti i dr.)
* jedinstvenost i specifičnost (kulturna, povijesna, umjetnička, društvena vrijednost)
* ostvareni broj stranih i domaćih posjetitelja (navesti podatke za prethodnu godinu ako je moguće)
* ekonomski učinak (doprinos lokalnom gospodarstvu: turistička potrošnja, smještaj, ugostiteljstvo, logistika i dr.)

**Kvaliteta i izvrsnost**

* predanost postizanju izvrsnosti (etos biznisa, vizija, misija, vrijednosti, društvena odgovornost i dr.)
* predanost visokoj razini usluge (planovi dugoročnog razvoja događaja/festivala, navesti detalje o načinu poboljšanja doživljaja u odnosu na prethodna događanja)
* osvojene nagrade (navesti maksimalno 5 najvažnije nagrade/priznanja u zadnjih 5 godina poslovanja nominiranog događaja/festivala uključujući informaciju o tome tko ih dodjeljuje)
* navesti ciljne skupine događaja/festivala (obitelji, mladi, međunarodna publika i dr.)
* marketinške strategije i kanali komunikacije (digitalni marketing, oglašavanje u online i tiskanim medijima, društvene mreže, suradnja s influencerima i dr.)
* medijska prisutnost (navesti u kojim medijima se promovira događaj na lokalnoj, regionalnoj, nacionalnoj i internacionalnoj (ako je primjenjivo) razini)

**Profesionalni razvoj i održivost**

* suradnja s lokalnim subjektima i lokalnom zajednicom (uključivanje lokalne zajednice, partnerstva s lokalnim poduzećima, udrugama i institucijama)
* doprinos lokalnoj zajednici (ekonomski i neekonomski efekti - zapošljavanje, potrošnja, kulturni doprinos, očuvanje identiteta)
* razvoj ljudskih resursa (ulaganje u edukaciju, stručna usavršavanja zaposlenika i volontera s ciljem poboljšanja kvalitete usluge i iskustva posjetitelja)
* održivost (aktivnosti i strategije kojima se doprinosi očuvanju okoliša, energetskoj učinkovitosti, smanjenju otpada i promicanju održivih praksi)